الإدعاء
- بوست منتشر بشكل كبير جدًا، بيقول: "اسلام البحيري يترك الاسلام ويعتنق المسيحية"، ومعاه تصميم مكتوب عليه تصريح منسوب للبحيري بيقول: "أسف جداً مش هقدر أكمل في دين بيكفر الكفار".
– الكلام ده غير صحيح. إسلام البحيري لم يعلن ترك الإسلام واعتناق المسيحية، ومفيش أي موقع موثوق نشر الكلام ده، وصفحته نفت صحة الكلام ده ووصفته بأنه “ادعاءات كاذبة”.
– اللي يدقق في التصميم المنشور مع البوست هيلاقي مكتوب عليه “national sarcasm society بالعربي” وهي صفحة ساخرة.
– إسلام البحيري ليس نشطًا على مواقع التواصل الاجتماعي، لكن في صفحة باسمه بيديرها أشخاص مقربين منه، والصفحة نفت صحة الخبر ده، وأكدت إن “الصورة تهريج وسخرية ولكن للأسف تم استغلالها بدون الرجوع إلى الترجمة الحقيقية وبدون التحقق من أصل الصفحة المروجة، واستغلت الصورة بشكل سيء جدًا من الجانب الآخر في حملة تشويه كبرى ضد دكتور إسلام بحيري”.
البحيري بيقدم برنامج اسمه “البوصلة” على قناة “TEN”، ولم يعلن في أي من حلقات برنامجه ترك الإسلام واعتناق المسيحية.